Nýtt upplýsingakerfi um færð á vegum kynnt Ísland – allt árið , Íslandsstofa og SAF boðar til kynningafundar miðvikudaginn 20. febrúar 2013 . Á fundunum munu fulltrúar frá Vegagerðinni kynna nýtt og öflugt upplýsingakerfi sem sýnir ástand og færð á vegakerfinu í rauntíma . Fundurinn verður haldinn á Hilton Reykjavík Nordica kl. 08:30 – 10:00 Nánar um upplýsingakerfið : Á síðustu árum hefur Vegagerðin þróað öflugt upplýsingakerfi um veður og færð og ástand vega . Kerfið eins og það er í núverandi mynd hefur verið notað og gengið í gegnum þróunarferli í 13 ár og nota vegfarendur það í ríkum mæli svo og stjórnendur Vegagerðarinnar , en upplýsingakerfið er um leið hluti af stjórnkerfi vetrarþjónustunnar . Með slíku kerfi hefur reynslan sýnt , að betri möguleikar eru á : Yfirsýn um ástand og færð á vegakerfinu . Markvissri ákvarðanatöku um þjónustu og aðgerðir á vegunum . Umferðarvöktun og umferðarstýringu . Með þessu getur ferðamaður fengið upplýsingar í rauntíma um ástand og færð á vegum á ferð sinni um landið allan ársins hring . Inngangur ; Einar Karl Haraldsson formaður stjórnar Ísland – allt árið Nýtt upplýsingakerfi Vegagerðarinnar ; Björn Ólafsson og Gunnar Linnet Lokaorð ; Erna Hauksdóttir , framkvæmdastjóri SAF Áhugasamir vinsamlega skrái sig hér fyrir mánudaginn 18. febrúar . Einnig verður streymt frá fundunum . Eftirfarandi hlekkurr vísa á streymið :